
SMŪGĮ SILPNINANČIOS DANGOS ĮRENGIMAS PO VAIKŲ ŽAIDIMŲ ĮRENGINIU TECHNINĖ SPECIFIKACIJA

1.  SMŪGĮ SILPNINANČIOS DANGOS TECHNINĖS SPECIFIKACIJOS PASKIRTIS
[bookmark: _GoBack]           Techninė specifikacija skirta smūgį silpninančios dangos įrengimui po vaikų žaidimų įrenginiu  Kauno Aleksoto lopšelyje-darželyje. Dangos plotas – apie 53,03 m².
Reikalavimai gumos dangos įrengimui:
Gumos danga 1 tipo VŽA turi būti vientisa, išliejama tiesiog įrengimo vietoje.
Gumos danga kaip atsitrenkimą švelninanti danga turi būti įrengiama pagal specialią technologiją, kurios technologinis procesas įrengimo metu turi būti vykdomas tiksliai pagal gamintojo nurodymus, instrukcijas ir specifikacijas.
Gumos danga turi būti įvertinta bandymais, atliktais pagal EN 1177 (arba lygiavertis), ir turėti atitiktį LST EN 1176-1 (arba lygiavertis) patvirtinantį dokumentą. 
Plotas gumos dangai įrengti turi būti aprėmintas plastikiniais arba guminiais bortais, kurių spalva tamsi pilka arba žalia, RAL 6002 atitikmuo (arba lygiavertis).
Darbams ir dangai taikomas teisės aktuose nustatytas ir (ar) gamintojo taikomas garantinis terminas, jeigu Tiekėjo pasiūlyme, techninėje specifikacijoje ar Specialiosiose sąlygose nėra nurodytas kitas garantinis terminas. Jeigu garantinis terminas nėra niekur nustatytas, Darbams ir dangai taikomas 24 (dvidešimt keturių) mėnesių garantinis terminas. Garantinis terminas pradedamas skaičiuoti nuo atliktų Darbų perdavimo–priėmimo akto pasirašymo dienos.
2. NAUDOJAMOS MEDŽIAGOS
-  Smėlis-žvyras 0-22 frakcijos - 10,6 m3;
-  Dolomitinė skalda 0-32 frakcijos  - 5,3 m3;
-  Atsijos (2-3 mm) iki 20 mm - 1,06 m3; 
-  SBR juodos gumos granulės, frakcija 2 – 7 mm - 30 mm storio;
-  EPDM spalvotos gumos granulės, frakcija 1,5 – 3,5 mm - 10 mm storio. 
3. ATLIEKAMŲ DARBO PROCESŲ ORGANIZAVIMAS IR TECHNOLOGIJA
- Smūgį silpninanti danga įrengiama kai būna pastatytas vaikų žaidimų irenginys.
- Nukasamas viršutinis dirvos sluoksnis 340 mm storio. Pilamas smėlio-žvyro 200 mm aukščio sluoksnis. Pilamas dolomitinės skaldos sluoksnis 100 mm aukščio. Pilamos atsijos iki 20 mm storio. Pasluoksniai tankinami vibroplokšte.  Toliau liejamos SBR granulės - 30 mm storio ir EPDM spalvotos gumos granulės ne mažiau - 10 mm storio.

4. REIKALAVIMAI   ĮRENGIMO  DARBAMS
- Liejama guminė danga įrengiama esant 5–40 °C. Pagal oro temperatūras parenkamas reikalingas rišiklis: PU4232CW rišiklis - produkto kodo paskutinė raidė W (Winter-Žiema) reiškia, kad rišiklis yra skystesnės konsistencijos ir naudojamas, esant žemai temperatūrai. Šis rišiklis naudojamas temperatūroje tarp 5–20 °C. PU4223C rišiklis – S (Summer - Vasara) tinkamas naudoti 15–40 °C temperatūroje. SVARBU: Lyjant lietui, sningant, esant minusinei temperatūrai, dideliam drėgnumui, danga neįrenginėjama. EPDM liejamos dangos džiūvimo laikas. Išlieta danga turėtų būti palikta džiūti per naktį. Produktas džius ilgiau esant žemesnei temperatūrai ir mažesniam santykiniam drėgnumui. Sluoksnio džiovinimo procesas priklauso nuo drėgmės ir oro temperatūros. Tam tikrais atvejais, ypač esant žemai temperatūrai, gali prireikti katalizatoriaus, norint padidinti dangos stingimo greitį. Katalizatorius turi būti įpiltas į rišiklį.
Smūgį sugeriančio pado (apatinio sluoksnio) įrengimas:  
Procesas vykdomas rankiniu būdu sumaišius gumos granules SRB ir specialų rišiklį reikiamu santykiu specialioje taroje.
Gumos granulės (perdirbtos SRB ar neapdorotas EPDM) turi būti sumaišytos su poliuretano rišikliu (PU) naudojant specialų priverstinio maišymo maišytuvą. Maišoma kol granulės pasidengs rišikliu. Naudojant rišiklį reikia atsižvelgti į gumos rūšį, nes gumos tankis yra skirtingas. Gumo granulės turi būti sausos, kad sulėtintų gumos stingimą ir riršiklio putojimą.
SRB gumos granulės ir rišamoji medžiaga turi būti maišoma 2-3 minutes, kol visos granulės pasidengs rišikliu. Mišinys liejamas ant paruošto paviršiaus, nesuspaudžiant, kad liktų poros greitam vandens nutekėjimui. Sluoksnio džiuvimo procesas priklauso nuo drėgmės ir oro temperatūros.
Viršutinio sluoksnio įrengimas: 
Viršutinio sluoksnio įrengimas atliekamas rankiniu būdu, naudojant EPDM spalvotų granulių mišinį ir poliuretano rišiklį. EPDM granulės ir rišamoji medžiaga maišoma šalto būgno maišytuvuose 3-4 minutes, kol granulės pasidengia rišikliu. Paruoštas mišinys liejamas ant jau išlietų SRB granulių. Išlygintas mišinys suvoluojamas specialiu volu, kraštai sulyginami viename lygyje su borteliais. 
Šiame sluoksnyje neturi būti rievių, sujungimų, ar per didelio porėtumo. 

5. SMŪGĮ SILPNINANČIOS DANGOS ĮRENGIMO TECHNINIŲ-MATERIALIŲJŲ RESURSŲ APRAŠAS
Darbo įrankiai ir inventorius: 
-  Nivelyras – nustatyti ir išlaikyti numatytus aukščius; 
-  Kastuvas – grunto kasimui; 
-  Karutis – žemės vežimui objekte;
-  Maišytuvas - granulių maišymui.

6. BENDRI DARBŲ SAUGOS REIKALAVIMAI
- Darbų vadovas privalo supažindinti darbuotojus su būtinomis saugos ir sveikatos priemonėmis ir instruktavimą įforminti paskyroje – leidime. 
- Darbų vadovas privalo nedelsiant nutraukti darbus, jei gamtinės sąlygos (pūga, vėjas, uraganas, perkūnija, sniegas ir kt.) kelia pavojų saugai ir sveikatai. Visi asmenys, esantys statybvietėje, privalo dėvėti apsauginius šalmus, darbo rūbus ir avalynę. Turėti apsaugines pirštines. 
- Draudžiama dirbti atvirose vietose, kai vėjo greitis yra 15m/s ir didesnis bei plikšalos, lijundros, perkūnijos, rūko ar blogo matomumo darbo vietose metu.

7. GAISRINĖ SAUGA
-  Gaisrinės apsaugos klausimais griežtai vadovautis: 
- „Bendrosios priešgaisrinės saugos taisyklės“; 
-  Kitais norminiais dokumentais ir taisyklėmis. 
- Statybvietėje įrengtais priešgaisriniais stendais / skydais su gesintuvais ir kitais gaisrų
gesinimo įrankiais. Aikštelėje turi būti reikiami užrašai, įspėjamieji ženklai, instrukcijos apie priešgaisrinius reikalavimus šioje statybvietėje. Išorės gaisro gesinimui vandenį panaudoti iš artimiausio esamo vandens šaltinio arba atsivežti.

8. SMŪGĮ SILPNINANTI DANGA ATITINKA ŠIUOS NACIONALINIO HIGIENOS CENTRO REIKALAVIMUS
- Higienos paso Nr. HN/B/1284/01/2016;
- LST EN 1177:2018 (smūgį silpninanti žaidimų aikštelių danga);
- Kritinio kritimo aukščio reikalavimus: LST EN 1176-1:2018 reikalavimus;
- Higienos normos HN131:2015 reikalavimus.
__________________________






